钦定古今图书集成/理学汇编/文学典/第244卷 > 《杨慎词品》 > 《阿滥堆》
## 钦定古今图书集成/理学汇编/文学典/第244卷 > 《杨慎词品》 > 《阿滥堆》

张祜诗：“红树萧萧阁半开，玉皇曾幸此宫来。至今风
俗骊山下，村笛犹吹阿滥堆。”宋贺方回《长短句》云：“待
月上潮平波滟，塞管孤吹新阿滥。”《中朝故事》云：“骊山
多飞鸟，名阿滥堆，明皇采其声为曲子。又作鷃烂堆。”
《酉阳杂俎》云：“鷃烂堆黄一变之鴘，色如鹙氅，鴘转之
后，乃至累变，横理细臆，前渐渐微白